बायो टेक्नोलॉजी सेक्टर को 100 अरब डॉलर पहुंचाने का लक्ष्य
नेशनल बायोटेक्नोलॉजी डेवलेपमेंट स्ट्रेटजी 2015-20 जारी
भास्करन्यूज | नई दिल्ली
सरकारने सूचना प्रौद्योगिकी की तरह भारत को जैव प्रौद्योगिकी के क्षेत्र में विश्व की अग्रणी ताकत बनाने और साल 2025 तक इस उद्योग को 100 अरब डॉलर तक पहुंचाने का लक्ष्य रखा है। विज्ञान एवं प्रौद्योगिकी मंत्री डॉ. हर्षवर्धन ने बुधवार को यहां राष्ट्रीय जैव प्रौद्योगिकी विकास नीति, 2015-20 का लोकार्पण किया। इससे पहले साल 2007 के नीति जारी की गई थी। इसमें भारत को विश्व के प्रमुख उत्पादन केंद्र के रूप में विकसित करना है। इसके तहत नए जैव प्रौद्योगिकी उत्पादों के निर्माण, अनुसंधान एवं विकास के लिये सृदृढ ढांचा तैयार करने, व्यावसायीकरण तथा मानव संसाधनों को वैज्ञानिक एवं तकनीकी तौर पर सशक्त बनाने की दिशा में मिशन के रूप में काम करने का लक्ष्य निर्धारित किया गया है।
डॉ. हर्षवर्धन ने कहा कि भारत में जैव प्रौद्योगिकी उद्योग इस समय सात अरब डॉलर का है और सरकार ने 2025 तक इसे 100 अरब डॉलर ले जाने का लक्ष्य रखा है। उन्होंने कहा कि यह महत्वाकांक्षी लगता है लेकिन नीति आयोग की उच्चाधिकार प्राप्त समिति और अटल इनोवेशन मिशन के विशेषज्ञों का मानना है कि इसे हासिल किया जा सकता है। उन्होंने कहा, ‘जब अटल बिहारी वाजपेयी प्रधानमंत्री थे तो उन्होंने कहा था कि अगर आईटी (सूचना प्रौद्योगिकी) आज के भारत का प्रतिनिधित्व करता है तो बीटी (बायोटैक्नोलॉजी) ‘कल के भारत’ का प्रतिनिधित्व करता है। आज दुनिया में हर तीन में से दो बच्चे भारत में बनी वैक्सीन का इस्तेमाल करते हैं।
hin_Deva kas_Deva bho_Deva hin_Deva hin_Deva